Selv om man er døv, var der ingen grund til at gå glip af årets Grand Prix-sange, den store fest og den gode stemning, da Danmark var vært for Eurovisionens Melodi Grand Prix. 

Til lejligheden var vejrstudiet DR Byen nemlig omdannet til et Grand Prix-studie, hvor musik- og sangfesten blev fremført og tegnsprogstolket på Ramasjang. 

I ugerne op til det store show havde døveperformere indøvet alle årets Grand Prix-sange, og mens showet kørte i baggrunden, lavede de deres egen kunstneriske fortolkning af de forskellige sange og stemningen i dem, ligesom de på tegnsprog fortalte, hvad sangene handlede om. 

Læs også : VIDEO Glad Basim: Godt for verden at Conchita vinder

Døveperformer Camilla Abelgren stod for at fremføre Basims sang 'Cliche Love Song', så døve også var en del af festen, da det danske indslag gled over skærmen.